Broddhlynur

Broddhlynur (fræðiheiti: Acer platanoides) er krónumikið einstofna lauftré af ættkvísl hlyna (acer). Útbreiðsla þess er í Evrópu (allt norður til Tromsö) og suðaustur til Tyrklands og Írans. Hæð broddhlyns nær 20-30 metrum og aldur hans allt að 250 ár. Börkurinn verður grófur og skorinn með aldri og rætur eru grunnlægar. Haustlitur er yfirleitt gulur.

Broddhlynur hefur verið notaður sem götutré í Norður-Ameríku og hefur verið notaður þar frá 18. öld. Hann er í sumum ríkjum flokkaður sem ágeng tegund.

Lítið hefur verið gróðursett af trénu á Íslandi en því hættir við haustkali. Fimmtugur broddhlynur í Hveragerði var valinn tré ársins árið 2003 Fimmtugur broddhlynur er tré ársins Mbl.is, skoðað 11. júní, 2017.

Tenglar
Lystigarður Akureyrar - Broddhlynur 
Skógrækt Ríkisins - Hlyntegundir 

Tilvísanir

Flokkur:Hlynir